b'\n_START_ARTICLE_\nPedonomas\n_START_PARAGRAPH_\nPedonomas (gr. \xcf\x80\xce\xb1\xce\xb9\xce\xb4\xce\xbf\xce\xbd\xcf\x8c\xce\xbc\xce\xbf\xcf\x83 , lot. paedonomus) \xe2\x80\x93 senov\xc4\x97s Spartos magistratas, kurio funkcija buvo bendra berniuk\xc5\xb3 mokymo prie\xc5\xbei\xc5\xabra. \xc5\xa0i pareigyb\xc4\x97 buvo labai garbinga, pareig\xc5\xabnus \xc4\xaf j\xc4\x85 rinkdavo i\xc5\xa1 garbingiausi\xc5\xb3 miesto pilie\xc4\x8di\xc5\xb3._NEWLINE_Pedonomas prival\xc4\x97jo tikrinti berniukus ir grie\xc5\xbetai bausti apsileidusius ir tingius. Pagal Likurgo \xc4\xafstatymus pedonomui buvo paskirti mastigoforai, kurie vykdydavo paskirtas bausmes. Nepaklusnius si\xc5\xb3sdavo efor\xc5\xb3 teismui.'